ΜΝΗΜΟΝΙΟ-ΣΥΜΦΩΝΙΑΣ 
Στην Αθήνα σήµερα την 15/11/2011 μεταξύ: 
Αφενός: 


1) Του Αστικού συνεταιρισμού περιορισμένης ευθύνης µε την επωνυμία «ΔΙΟΝΥΣΟΣ - ΟΡΓΑΝΙΣΜΟΣ 
ΣΥΛΛΟΓΙΚΗΣ ΔΙΑΧΕΙΡΙΣΗΣ ΔΙΚΑΙΩΜΑΤΩΝ ΕΛΛΗΝΩΝ ΗΘΟΠΟΙΩΝ ΣΥΝ.ΠΕ», που εδρεύει στην Αθήνα, στην 
οδό Στουρνάρη αρ.35 και εκπροσωπείται νόμιμα από τον Πρόεδρό του κ. Κωνσταντίνο Βουτσά (εφεξής 
καλουμένου, χάρη συντομίας «ΔΙΟΝΥΣΟΣ)). 


2) Του Αστικού µη κερδοσκοπικού συνεταιρισμού περιορισμένης ευθύνης µε την επωνυμία «ΑΠΟΛΛΩΝ- 
ΟΡΓΑΝΙΣΜΟΣ ΣΥΛΛΟΓΙΚΗΣ ΔΙΑΧΕΙΡΙΣΗΣ ΔΙΚΑΙΩΜΑΤΩΝ ΕΛΛΗΝΩΝ ΜΟΥΣΙΚΩΝ ΣΥΝ.ΠΕ», που εδρεύει 
στην Αθήνα, στην οδό Σαπφούς αρ. 10 και εκπροσωπείται νόμιμα από τον κ. Γρηγόρη Λαμπριανίδη, 
(εφεξής καλουμένου χάρη συντοµίας «ΑΠΟΛΛΩΝ»). 


3) Του Αστικού µη κερδοσκοπικού συνεταιρισμού περιορισμένης ευθύνης µε την επωνυμία «ΕΡΑΤΩ- 
ΟΡΓΑΝΙΣΜΟΣ ΣΥΛΛΟΓΙΚΗΣ ΔΙΑΧΕΙΡΙΣΗΣ ΔΙΚΑΙΩΜΑΤΩΝ ΤΡΑΓΟΥΔΙΣΤΩΝ-ΕΡΜΗΝΕΥΤΩΝ ΣΥΝ.ΠΕ», που 
εδρεύει στην Αθήνα, στην οδό Πατησίων, αρ. 130 και εκπροσωπείται νόμιμα, από τη κα Δήμητρα Γαλάνη, 
(εφεξής καλουμένου, χάρη συντομίας «ΕΡΑΤΩ»). 


4) Της Αστικής µη κερδοσκοπικής εταιρίας µε την επωνυμία «ΟΡΓΑΝΙΣΜΟΣ ΣΥΛΛΟΓΙΚΗΣ ΔΙΑΧΕΙΡΙΣΗΣ ΚΑΙ 
ΠΡΟΣΤΑΣΙΑΣ ΤΩΝ ΔΙΚΑΙΩΜΑΤΩΝ ΤΩΝ ΠΑΡΑΓΩΓΩΝ ΥΛΙΚΩΝ ΦΟΡΕΩΝ ΗΧΟΥ ΚΑΙ ΕΙΚΟΝΑΣ», µε το 
διακριτικό τίτλο ««ΒΑΜΜΟ», που εδρεύει στο Χαλάνδρι Αττικής, στην οδό Αριστοτέλους, αρ. 65 και 
εκπροσωπείται νόμιμα απὀ την κα Μαργαρίτα Μάτσα (εφεξής καλουμένης, χάρη συντομίας 
«ΘΒΑΜΜΟ»). 


Το σύνολο των ανωτέρω οργανισμών αναφέρεται στη συνέχεια χάρη συντομίας «Οι Οργανισμοί». 


Και αφετέρου: 


Του ν.π.δ.δ. µε την επωνυμία «Ξενοδοχειακό Επιμελητήριο Ελλάδος», το οποίο εδρεύει στην Αθήνα, επί 
της οδού Σταδίου αριθµός 24 και εκπροσωπείται νόμιμα από τον Πρόεδρο του Διοικητικού Συμβουλίου κ. 
Γεώργιο Τσακίρη, αναφερόµενου στο εξής χάριν συντομίας ως «Ξ.Ε.Ε.», 


Δηλώθηκαν, συμφωνήθηκαν και έγιναν αμοιβαία αποδεκτά τα κάτωθι: 


Ι. ΠΡΟΟΙΜΙΟ 
1. ΠΡΟΟΙΜΙΟ 
1.1. ΟΡΓΑΝΙΣΜΟΙ 


1.1.1. Οι Οργανισμοί έχουν συσταθεί και λειτουργούν σύμφωνα µετον. 2121/93, κεφ. 9”, άρθρα 
54 επ., Πνευματικής Ιδιοκτησίας και Συγγενικών Δικαιωμάτων. 


Ειδικότερα: 


(α) Οι Έλληνες ηθοποιοί έχουν συστήσει τον οργανισμό «ΔΙΟΝΥΣΟΣ». Το καταστατικό του έχει 
εγκριθεί µε την υπ’ αριθμ. 404/93 απόφαση του Ειρηνοδικείου Χαλανδρίου, όπου καταχωρήθηκε στο 
οικείο µητρώο Συνεταιρισμών. Χορηγήθηκε έγκριση για τη λειτουργία του, σύμφωνα µε το άρθρο 54 παρ. 
4 Ν.2121/1993, με την υπ’ αριθμ. Πρωτ. Φ15-9028/21.02.1994 απόφαση του Υπουργού Πολιτισμού. 


(β) Οι Έλληνες τραγουδιστές έχουν συστήσει τον οργανισμό «ΕΡΑΤΩ». Το καταστατικό του έχει 
εγκριθεί µε την υπ’ αριθμ. 4/23.03.1997 απόφαση του Ειρηνοδικείου Αθηνών και καταχωρήθηκε στο 
οικείο µητρώο συνεταιρισμών. Χορηγήθηκε η έγκριση για τη λειτουργία του, σύμφωνα µε το άρθρο 54 
παρ. 4 Ν.2121/1993, με την υπ’ αριθμ. Πρωτ. 11089/05.12.1997 απόφαση του Υπουργού Πολιτισμού. 


(γ) Οι Έλληνες μουσικοί έχουν συστήσει τον οργανισμό «ΑΠΟΛΛΩΝ». Το καταστατικό του έχει 
εγκριθεί µε την υπ’ αριθμ. 206/1994 απόφαση του Ειρηνοδικείου Χαλανδρίου και καταχωρήθηκε στο 
οικείο µητρώο Συνεταιρισμών. Χορηγήθηκε έγκριση για τη λειτουργία του, σύμφωνα µε το άρθρο 54 παρ. 
4 Ν.2121/1993, με την υπ’ αριθμ. Πρωτ. 11083/05.12.1997 απόφαση του Υπουργού Πολιτισμού. 


(5) Οι εταιρίες παραγωγής υλικών φορέων ήχου ή ήχου και εικόνας -- δίσκων, κασετών, ΟΌ, 
(βιντεοκλιπ) -- οπτικοποιηµένων μουσικών έργων που έχουν εγγραφεί επί υλικών Φορέων ήχου και 
εικόνας κλπ (δισκογραφικές εταιρίες) έχουν συστήσει τον οργανισμό «ΘΒΑΜΜΟ». Το καταστατικό του 
δημοσιεύθηκε νομίμως στα βιβλία εταιριών του Πρωτοδικείου Αθηνών, µε αριθμ. 13252/27.07.1994 και 
χορηγήθηκε η έγκριση για τη λειτουργία του, σύμφωνα µε το άρθρο 54 παρ. 4 Ν.2121/1993, µε την υπ’ 
αριθμ. Πρωτ. 9528/22.02.1995 απόφαση του Υπουργού Πολιτισμού, όπως αυτή αντικαταστήθηκε µε την 
υπ’ αριθμ. 11084/05.12.1997 ομοία τοιαύτη. 


1.1.2. Οι Οργανισμοί, σύμφωνα µε το Ν. 2121/1993 και συγκεκριµένα το άρθρο 54, έχουν ως 
αποκλειστικό σκοπό τη διαχείριση και προστασία των περιουσιακών συγγενικών δικαιωμάτων της 
κατηγορίας των δικαιούχων καλλιτεχνών και παραγωγών που εκπροσωπούν. 


1.1.3. Σύμφωνα µε το άρθρο 55 Ν. 2121/1993 έχουν επί πλέον τις ακόλουθες αρμοδιότητες -- 
υποχρεώσεις: 


(α) Να καταρτίζουν συμβάσεις µε τους χρήστες για τους όρους εκμετάλλευσης των έργων, 
καθώς καιτην οφειλόμενη αμοιβή. 


(β) Να εξασφαλίζουν στους δικαιούχους αμοιβή κατά τα οριζόμενα στο άρθρο 32 του παρόντος 
νόμου. 


(ν) Να εισπράττουν την αμοιβή και να κατανέµουν μεταξύ των δικαιούχων τα εισπραττόµενα 
ποσά. 


(δ) Να προβαίνουν, σύμφωνα µε το δεύτερο εδάφιο της παραγράφου 2 του παρόντος άρθρου, 
σε κάθε διοικητική ή δικαστική ή εξώδικη ενέργεια για τη νόμιμη προστασία των δικαιωμάτων των 


δικαιούχων ή των δικαιοδόχων τους, και ιδίως να υποβάλουν αιτήσεις ασφαλιστικών µέτρων, να 
εγείρουν αγωγές, να ασκούν ένδικα µέσα. 


(ε) Να λαμβάνουν από όλους τους χρήστες κάθε πληροφορία αναγκαία για τον καθορισμό, την 
είσπραξη και κατανομή των εισπραττοµένων αμοιβών. 


1.1.4. Οι οργανισμοί, σύμφωνα µε τα ανωτέρω έχουν την ΑΡΜΟΔΙΟΤΗΤΑ ΚΑΙ ΤΗΝ ΥΠΟΧΡΕΩΣΗ 
να εισπράττουν και να διανέμουν την εύλογη αμοιβή του άρθρου 49 (άρθρο 55 παρ. 1 στοιχ. Γ) για τη 
χρήση του καλλιτεχνικού ρεπερτορίου σε δηµόσιους χώρους, όπως ξενοδοχεία, εστιατόρια, καφετέριες 
κλπ ΕΝΤΟΣ ΤΗΣ ΕΛΛΗΝΙΚΗΣ ΕΠΙΚΡΑΤΕΙΑΣ, οιουδήποτε υλικού φορέα που έχει νόμιμα παραχθεί και φέρει 
εγγεγραμμένες τις ερµηνείες-εκτελέσεις των ερµηνευτων-εκτελεστών καλλιτεχνών Ελλήνων ή ξένων. 


2. Η δικαστική διένεξη μεταξύ των ΟΣΔ και ξενοδοχειακών επιχειρήσεων -- μελών του ΞΕΕ. 


2.1. Ήδη απὀ το έτος 2003, ασκήθηκαν εναντίον σημαντικού αριθμού ξενοδοχειακών επιχειρήσεων -- 
μελών του ΞΕΕ, αιτήσεις ασφαλιστικών µέτρων και ακολούθως αγωγές ενώπιον των αρμοδίων 
δικαστηρίων, µε τις οποίες οι ΟΣΔ έχουν ζητήσει, μεταξύ άλλων, να καθοριστεί προσωρινά το ύψος της 
κατ’ άρθρο 49 Ν. 2121/93 αμοιβής τους για «δημόσια χρήση και εκτέλεση» έργων των μελών τους σε 
δωμάτια ξενοδοχείων, τα οποία ανήκουν στα παραπάνω μέλη του ΞΕΕ. 


2.2. Τα Μέρη διαπιστώνουν περαιτέρω, ότι κατόπιν της έκδοσης της Διάταξης του Δικαστηρίου της 
Ευρωπαϊκής Ένωσης στην υπόθεση «(-136/09 -- μεταξύ των «Οργανισμός Συλλογικής Διαχείρισης 
Δημιουργών Θεατρικών και Οπτικοακουστικών Έργων» και «Διβάνη Ακρόπολις ΑΞΤΕ» για της οποίας σε 
συνδυασμό µε την απόφαση του ἰδιου Δικαστηρίου στην υπόθεση 56ΑΕ κατά Βαΐ8ε|Ηοϊε[65 5Α, 
επιλύθηκε καταφατικά το νοµικό ζήτημα, εάν συνιστά παρουσίαση στο κοινό η πραγματοποιούµενη από 
τον ξενοδόχο αναμετάδοση μουσικών ή οπτικοακουστικών έργων στα δωμάτια του ξενοδοχείου του 
μέσω συσκευών τηλεοράσεως στις οποίες διανέμεται το λαμβανόμενο απὀ το ξενοδοχείο τηλεοπτικό 
σήμα. Συνέπεια δε της παραπάνω νομολογιακής εξέλιξης, όπως έχει διαμορφωθεί υπό την ισχύουσα 
ευρωπαϊκή νοµοθεσία, έγινε προσέγγιση των συμβαλλομένων μερών µε σκοπό την ενίσχυση της 
συνεργασίας τους για τη συνολική εξωδικαστική διευθέτηση του εκκρεμούς εν προκειμένω ζητήματος, 
που συνίσταται στον καθορισμό των οφειλόμενων στους Ο.Σ.Δ. αμοιβών συγγενικών δικαιωμάτων για 
την προρρηθείσα παρουσίαση στο κοινό και την αποφυγή ως εκ τούτου μελλοντικών δικαστικών 
διενέξεων μεταξύ των Ο.Σ.Δ. και των μελών του ΞΕΕ. 


Οι διαπραγματεύσεις, που διεξήχθησαν απευθείας μεταξύ των Μερών, είχαν ως αποτέλεσµα τη 
διευθέτηση του εν προκειμένω ζητήματος κατά τον τρόπο που εμπεριέχεται στο παρόν και υπό τους εξής 
ειδικότερους όρους και συμφωνίες: 


ΙΙ ΑΝΤΙΚΕΙΜΕΝΟ ΤΟΥ ΠΑΡΟΝΤΟΣ 


1. Προσδιορισμός της συνολικά οφειλόµενης ετήσιας αμοιβής για το χρονικό διάστηµα από 1.1.2011 
και εντεύθεν - Άλλα σχετικά µε την καταβολή της εν προκειμένω αμοιβής ζητήματα. 


1.1. Αντικείµενο του παρόντος εἶναι ο προσδιορισμός του ύψους των αμοιβών των εις το παρόν 
συμβαλλομένων Ο.Σ.Δ. για τη χρήση των έργων του ρεπερτορίου των µελών τους, που συνίσταται στην 
µε οποιονδήποτε τρόπο αναμετάδοση/δηµόσια παρουσίαση των ραδιοτηλεοπτικών εκπομπών των 
έργων αυτών στα δωμάτια των ξενοδοχείων, τα οποία ανήκουν σε µέλη του ΞΕΕ, για το χρονικό διάστηµα 
1.1.2011 και εντεύθεν. 


1.2. Λαμβάνοντας υπόψη όσα προαναφέρονται, τα µέρη δηλώνουν, συμφωνούν και συναποδέχονται, ότι 
η αμοιβή των συγγενικών δικαιωμάτων, για τη χρήση που πραγματοποιείται σε δωμάτια ξενοδοχείου, το 
οποίο ανήκει σε μέλος του Ξ.Ε.Ε., θα ανέρχεται για τα ημερολογιακά έτη 2011-2012-2013: 


(α) προκειµένου για ξενοδοχεία πέντε (53) αστέρων, στο ποσό των 14 Ε ετησίως για κάθε δωμάτιο 
ξενοδοχείου της συγκεκριμένης κατηγορίας, που λειτουργεί 12 μήνες το χρόνο και στο ποσό των 8,40 Ε 
ετησίως για κάθε δωμάτιο ξενοδοχείου της ίδιας κατηγορίας, που λειτουργεί έως 6 μήνες τον χρόνο, 


(β) προκειµένου για ξενοδοχεία τεσσάρων (43) αστέρων, στο ποσό των 13,22 Ε ετησίως για κάθε δωμάτιο 
ξενοδοχείου της συγκεκριμένης κατηγορίας που λειτουργεί 12 μήνες το χρόνο και στο ποσό των 7,93 Ε 
ετησίως για κάθε δωμάτιο ξενοδοχείου της ίδιας κατηγορίας, που λειτουργεί έως 6 μήνες τον χρόνο, 


(γ) προκειµένου για ξενοδοχεία τριών (33) αστέρων, στο ποσό των 9,33 Ε ετησίως για κάθε δωμάτιο 
ξενοδοχείου της συγκεκριμένης κατηγορίας που λειτουργεί 12 μήνες το χρόνο και στο ποσό των 5,60 Ε 
ετησίως για κάθε δωμάτιο ξενοδοχείου της ἰδιας κατηγορίας, που λειτουργεί ἑως 6 μήνες τον χρόνο, 


(δ) προκειµένου για ξενοδοχεία δύο (23) αστέρων, στο ποσό των 7,78 Ε ετησίως για κάθε δωμάτιο 
ξενοδοχείου της συγκεκριμένης κατηγορίας που λειτουργεί 12 μήνες το χρόνο και στο ποσό των 4,67 Ε 
ετησίως για κάθε δωμάτιο ξενοδοχείου της ίδιας κατηγορίας, που λειτουργεί έως 6 μήνες τον χρόνο, 


καθώς και 


(ε) προκειµένου για ξενοδοχεία ενός (15) αστέρα, στο ποσό των 6,22 Ε ετησίως για κάθε δωμάτιο 
ξενοδοχείου της συγκεκριμένης κατηγορίας που λειτουργεί 12 μήνες το χρόνο και στο ποσό των 3,73 Ε 
ετησίως για κάθε δωμάτιο ξενοδοχείου της ίδιας κατηγορίας, που λειτουργεί έως 6 μήνες τον χρόνο, 


Σε περίπτωση που ξενοδοχείο εποχικής λειτουργίας συνεχίσει την πλήρη λειτουργία του πέραν των 6 
μηνών ετησίως, τότε καταβάλλεται το αναλογούν τίμημα για κάθε επιπλέον μήνα λειτουργίας. 


1.3. Ο εκάστοτε ισχύων Φόρος Προστιθέµενης Αξίας θα καταβάλλεται από το µέλος του ΞΕΕ προς του 
Ο.Σ.Δ., θα βαρύνει αποκλειστικά και μόνον την ξενοδοχειακή επιχείρηση και θα καταβάλλεται στους 
Ο.Σ.Δ. στο ακέραιο. 


Γίνεται μνεία ότι σήµερα ο ΦΠΑ έχει διαμορφωθεί για τον μεν πρώτο των αφ’ ενός συμβαλλομένων 
οργανισμών «ΔΙΟΝΥΣΟΣ ΣΥΝ.ΠΕ» σε ποσοστό 1396 ενώ για τους λοιπούς τρεις οργανισμούς στο 2396. 


Για τα έτη από το 2013 και εντεύθεν, οι προαναφερόμενες αμοιβές θα αναπροσαρµόζονται ετησίως µε 
βάση την ετήσια αύξηση του Δείκτη Τιμών Καταναλωτή (µέσος όρος αύξησης Δ.Τ.Κ. του προηγούμενου 
δωδεκαμήνου), χωρίς πάντως η αναπροσαρμογή αυτή να µπορεί σε κάθε περίπτωση να υπερβαίνει 
ετησίως το 596της ισχύουσας αμοιβής. 


Η εν λόγω αμοιβή, πλέον του εκάστοτε ισχύοντος Φ.Π.Α., θα καταβάλλεται µέχρι την 31" Ιανουαρίου του 
επόμενου έτους. Με την καταβολή θα εκδίδονται και τα αντίστοιχα τιμολόγια. 

1.4. Έναντι οποιουδήποτε μέλους του ΞΕΕ προσχωρήσει στην προκείµενη συμφωνία μέχρι την 313 
Δεκεμβρίου 2011, οι Ο.Σ.Δ. δηλώνουν ὁτι δεν θα διεκδικήσουν οποιαδήποτε αμοιβή για τα παρελθόντα 
έτη, ήτοι έως και το τέλος του έτους 2010, υπό την αυτονόητη φυσικά προὐπόθεση, ότι το μέλος του ΞΕΕ 
δεν θα εξέλθει της εν προκειμένω συμφωνίας, συνεκτιμημένων πάντοτε των συνθηκών που ισχύουν για 
κάθε ξενοδοχειακή επιχείρηση που αδυνατεί να καταβάλει την εν λόγω αμοιβή, οπότε οι παραπάνω 
αξιώσεις ενεργοποιούνται άµεσα και εφόσον η συγκεκριμένη επιχείρηση δεν υπάγεται σε μία απὀ τις 


ρητώς αναφερόμενες κατωτέρω περιπτώσεις για τις οποίες θα ισχύσουν τα εξής: 


Περίπτωση που έναντι της εισερχόµενης στην Συμφωνία επιχείρησης εκκρεμεί αίτηση ασφαλιστικών 
μέτρων που δεν έχει ακόµη εκδικαστεί. 


Η αίτηση δεν θα εκδικαστεί και εφόσον καταβληθεί το σύμφωνα µε τα ανωτέρω ορισθέν ποσό για το έτος 


2011, οι οργανισμοί δεν θα διατηρούν άλλη αξίωση για τα έτη μέχρι και το 2010. 


Περίπτωση που έναντι της εισερχόµενης στην Συμφωνία επιχείρησης εκκρεμεί αγωγή που δεν έχει 
ακόµη εκδικαστεί. 


α) Εφόσον η απόφαση των ασφαλιστικών µέτρων έχει εξοφληθεί, οι οργανισμοί περιορίζουν τις αξιώσεις 
τους στα ήδη εισπραχθέντα και δεν θα διατηρούν άλλη αξίωση για τα έτη μέχρι και το 2010. Αυτονόητο 
είναι ότι η εισερχόµενη στην συμφωνία ξενοδοχειακή επιχείρηση αποδέχεται ως έγκυρη κάθε καταβολή 


που έχει πραγματοποιήσει και δεν δικαιούται να αναζητήσει τα καταβληθέντα για τα παρελθόντα έτη. 


β) Εάν η απόφαση των ασφαλιστικών µέτρων δεν έχει εξοφληθεί η επιχείρηση δεν δύναται να εισέλθει 
στην συμφωνία χωρίς πρώτα να εξοφλήσει τα προσωρινώς επιδικασθέντα µε την απόφαση των 


Ασφαλιστικών Μέτρων. 


Περίπτωση που έχει δικαστεί η αγωγή και εκκρεμεί η έκδοση αποφάσεως. 


Εάν μέχρι την προσχώρηση της ξενοδοχειακής επιχείρησης στην συμφωνία, έχει ήδη εκδοθεί απόφαση, 
εκτελείται η απόφαση, αναφορικά µε τα έτη που περιλαμβάνονται σε αυτήν και κατόπιν εφαρµόζεται η 


συμφωνία για τα υπόλοιπα έτη. 


Περίπτωση που έναντι της εισερχόµενης στην Συμφωνία επιχείρησης εκκρεμεί Έφεση που δεν έχει ακόµη 


εκδικαστεί. 


α) Εφόσον η αρχική απόφαση των ασφαλιστικών µέτρων ή η εκκαλουμένη απόφαση έχει εξοφληθεί 
(έστω το προσωρινώς επιδικασθέν ποσό), οι οργανισμοί περιορίζουν τις αξιώσεις τους στα ήδη 
εισπραχθέντα και δεν θα διατηρούν άλλη αξίωση για τα έτη µέχρι και το 2010. Αυτονόητο είναι ότι η 
εισερχόµενη στην συμφωνία ξενοδοχειακή επιχείρηση αποδέχεται ως έγκυρη κάθε καταβολή που έχει 


πραγματοποιήσει και δεν δικαιούται να αναζητήσει τα καταβληθέντα για τα παρελθόντα έτη. 
β) Εάν η απόφαση των ασφαλιστικών µέτρων δεν έχει εξοφληθεί ή δεν έχει εξοφληθεί το προσωρινά 


εκτελεστό της τακτικής αποφάσεως η επιχείρηση δεν δύναται να εισέλθει στην συμφωνία χωρίς πρώτα 


να εξοφλήσει τα προσωρινώς επιδικασθέντα µε την εκκαλούμενη απόφαση. 


Σε περίπτωση που έχει ήδη εκδικαστεί η υπόθεση στο Εφετείο. 


α) Εάν μέχρι την προσχώρηση της ξενοδοχειακής επιχείρησης στην συμφωνία, έχει ήδη εκδοθεί 


απόφαση, εκτελείται η απόφαση και κατόπιν εφαρµόζεται η συμφωνία για τα υπόλοιπα έτη. 


β) Εάν δεν έχει εκδοθεί απόφαση, στην περίπτωση που έχουν εξοφληθεί τα ασφαλιστικά µέτρα ή 
εκκαλούμενη απόφαση, εφαρµόζεται η Συμφωνία και κανένα από τα µέρη δεν θα κάνει χρήση της 


αποφάσεως του Εφετείου, ενώ στην περίπτωση που δεν έχουν εξοφληθεί τα ασφαλιστικά µέτρα ή η 


πρωτόδικη τακτική, πρώτα εκτελούνται αυτές και κατόπιν εφαρµόζεται η συμφωνία, απαλλασσόµενης 


της επιχείρησης για την καταβολή των υπολοίπων έως και το 2010 ετών. 


Σε όλες τις ανωτέρω περιπτώσεις, όπου αναφέρεται ως προὐπόθεση για την εφαρμογή της συμφωνίας, η 
εξόφληση των επιδικασθέντων µε αποφάσεις, εἶναι αυτονόητο ότι νοείται για το διάστηµα που κατά 
περίπτωση διαλαμβάνει κάθε απόφαση. Με την εξόφληση της αποφάσεως, οι αμοιβές που αφορούν σε 


όλα τα υπόλοιπα, μέχρι και το 2010, έτη δεν θα διεκδικηθούν από τους Οργανισμούς. 
Περίπτωση ύπα συμφωνίας µε ξενοδοχεία. 


Στις περιπτώσεις των ξενοδοχείων που έχουν ήδη καταρτίσει συμφωνίες µε τους Οργανισμούς, αυτές 
ισχύουν και αναπροσαρµόζεται για το μέλλον το συμφωνηθέν ποσό, σύμφωνα µε τα εδώ οριζόμενα για 


κάθε κατηγορία. 


Για τις περιπτώσεις ύπαρξης συμφωνίας η οποία από πλευράς της ξενοδοχειακής επιχείρησης δεν έχει 
υλοποιηθεί, προὐπόθεση για την εφαρμογή του παρόντος αποτελεί η προηγούμενη εκτέλεση της 
παλαιότερης συμφωνίας µε τους οικονομικούς όρους που έχουν συμφωνηθεί ή κατ’ ανωτέρω, αυτούς 


που προβλέπονται απὀ την παρούσα συμφωνία. 


Περίπτωση υφισταμένου διακανονισμού για τα παρελθόντα έτη. 


Σε περίπτωση που ἐχει ήδη επέλθει συμφωνία και έχει διακανονιστεί η εξόφληση των αμοιβών 
παρελθόντων ετών μεταξύ µιας ξενοδοχειακής επιχείρησης και των οργανισμών, η συμφωνία παραμένει 
έγκυρη και συνεχίζει να εφαρμόζεται. Αυτονόητο εἰναι ότι µπορεί η επιχείρηση να συνεχίσει την 


εφαρμογή της συμφωνίας για το μέλλον µε τις στο παρόν οριζόµενες τιμές. 


Χρήματα που έχουν ήδη καταβληθεί δεν δύναται να αναζητηθούν, ούτε να συμψηφισθούν µε οφειλές 
μελλοντικών ετών. Τυχόν επιταγές που έχουν παραδοθεί στους Οργανισμούς και δεν έχουν ακόµα λήξει, 
θα παραμείνουν εις χείρας τους και θα εισπραχθούν κανονικά, καθώς από την παρούσα συμφωνία δεν 


γεννάται λόγος ανάκλησήςτους. 


Ρητά συνομολογείται τέλος ότι έναντι οποιουδήποτε μέλους του Ξ.Ε.Ε. δεν προσχωρεί στην προκείµενη 
συμφωνία, εντός του ορισθέντος ανωτέρω διαστήματος, οι Οργανισμοί θα διεκδικήσουν την αποζημίωση 
των μελών τους, µε βάση το νομίμως δημοσιευμένο αμοιβολόγιό τους, χωρίς να δεσμεύονται από την 
παρούσα συμφωνία και το δια της παρούσης καθορισθέν ποσό ανά κατηγορία, καθόσον έχουν 
καθοριστεί αμοιβές πολύ μικρότερες από την μέση επιδικαζόµενη µε τις δικαστικές αποφάσεις κατά 
κατηγορία τιµή. Ως κριτήριο δε για τον καθορισµοί της ως άνω τιμής, ελήφθη υπ’ ὀψιν, η µαζικότητα των 
ξενοδοχειακών επιχειρήσεων που κατ’ εκτίµηση του Ξ.Ε.Ε., θα εισέλθουν στη συμφωνία, η εκ του λόγου 
αυτού συνεπαγόµενη µείωση των δαπανών των οργανισμών, αλλά και οι υφιστάμενες σήµερα 


οικονομικές συνθήκες. 


Παράλληλα µε την διευθέτηση του ζητήματος της καταβολής εύλογης αμοιβής για τη χρήση των έργων 
του ρεπερτορίου των μελών τους, που συνίσταται στην µε οποιοδήποτε τρόπο αναμετάδοση / δημόσια 


παρουσίαση των ραδιοτηλεοπτικών εκπομπών των έργων αυτών στα δωμάτια ξενοδοχείων, οι αφ’ ενός 


συμβαλλόμενοι ΟΣΔ, σημειώνουν ότι για τις ξενοδοχειακές επιχειρήσεις που ως την ανωτέρω ορισθείσα 
ημερομηνία προσχωρήσουν στην παρούσα Συμφωνία, δεν θα διεκδικηθούν χωριστές αμοιβές για τη 
χρήση μουσικής στους κοινόχρηστους χώρους των ξενοδοχείων που λειτουργούν προς εξυπηρέτηση των 
πελατών, όπως το λόμπυ, ασανσέρ, χώρος πρωινού, ακόµη και εάν τους χώρους αυτούς επισκέπτονται 
και άτοµα που δεν διαμένουν στο ξενοδοχείο και λειτουργεί κάποιες ώρες τη διάρκεια της ημέρας ως 


καφετέρια µε ΑΦΜ ίδιο µε αυτό της ξενοδοχειακής μονάδας. 


Ρητὠς σημειώνεται ότι στην εξαίρεση αυτή και την απαλλαγή καταβολής χωριστής αμοιβής δεν 


περιλαμβάνονται: 


Οι ανεξάρτητοι χώροι που λειτουργούν µε ΑΦΜ τρίτων, όπως ενδεικτικά µπαρ -- εστιατόρια -- καφέ που 
λειτουργούν εντός του κτιριακού συγκροτήματος του ξενοδοχείου ή στον ευρύτερο χώρο (πχ. κήπο) 
αυτού. Οι χώροι των ξενοδοχείων που λειτουργούν µε το ΑΦΜ της ξενοδοχειακής επιχείρησης αλλά η 
μουσική προέρχεται από διαφορετική πηγή σε σχέση µε τη μουσική που ακούγεται στους λοιπούς 
χώρους ή έχουν ὈΙ. Οι χώροι που προορίζονται για εκδηλώσεις -- δεξιώσεις. Τα καφέ -- μπαρ που 


λειτουργούν σε παραλίες -- πισίνες (063εςΠ Ό8Γ-- ροο| 8Γ). 


ΙΙ. ΑΝΤΙΠΡΟΣΩΠΕΥΤΙΚΟΤΗΤΑ. 


Οι Οργανισμοί δηλώνουν και εγγυώνται ότι εἶναι οι μόνοι και αντιπροσωπευτικοί των κατηγοριών 
δικαιούχων συγγενικών δικαιωμάτων τις οποίες εκπροσωπούν και συνεπώς η τήρηση των παραπάνω 
όρων και η καταβολή από το υπαχθέν στη ρύθμιση µέλος του Ξ.Ε.Ε. των καθοριζόµενων στον όρο ΙΙ 1.2. 
αμοιβών θα συνιστά εξόφληση των αντίστοιχων συγγενικών δικαιωμάτων και καλυπτόµενων από τους 


Οργανισμούς ως άνω κατηγοριών δικαιούχων συγγενικών δικαιωμάτων. 


Σε περίπτωση δε που οποιοσδήποτε τρίτος αμφισβητήσει ότι η τήρηση των παραπάνω όρων και η 
καταβολή από υπαχθέν στη ρύθμιση µέλος του Ξ.Ε.Ε. των καθοριζόµενων στον όρο ΙΙ 1.2. αμοιβών 
συνιστά εξόφληση των σχετικών δικαιωμάτων του συνόλου των δικαιούχων των αντιπροσωπευόµενων 
από τους Οργανισμούς κατηγοριών, ήτοι ηθοποιούς, τραγουδιστές-ερμηνευτές, μουσικούς και τις 
εταιρίες παραγωγής ήχου, οι εν λόγω ΟΣΔ θα παρεμβαίνουν µε δικές τους δαπάνες στη σχετική δίκη 
υπέρ του συγκεκριμένου μέλους του Ξ.Ε.Ε. και θα καταβάλει κάθε ποσό που τυχόν το συγκεκριµένο µέλος 
θα διαταχθεί να καταβάλει κατόπιν τελεσίδικης δικαστικής απόφασης για την αναφερόμενη στο παρόν 


εδάφιο αιτία. 


Ιν. ΛΟΙΠΟΙ ΟΡΟΙ. 


1. ἨΗ τροποποίηση οιουδήποτε εκ των όρων του παρόντος γίνεται µόνο µε νεότερη έγγραφη συμφωνία 


των Μερών. Κάθε δικόγραφο, έγγραφο ή εξώδικος επιστολή που αφορά στο παρόν θα κοινοποιείται 


νόμιμα στις διευθύνσεις, που δηλώνονται εκατέρωθεν στην αρχή του παρόντος. 


2. ΑΦ’ ής στιγμής αρχίσει η λειτουργία του ενιαίου οργανισμού συλλογικής διαχείρισης (ΘΕΑ), τον 
οποίο ίδρυσαν οι εκ των αφ’ ενός στην παρούσα συµβαλλόμενοι («ΓΠΊΠΙΟ, Ερατω και Απόλλων και 
αφορά στην είσπραξη της αμοιβής του ἀρθρ, 49 παρ. 1ν. 2121/1993 που αφορά η παρούσα σύμβαση, ο 
ενιαίος αυτός οργανισµός κατά την διάρκεια λειτουργίας του, υποκαθίσταται αυτοδικαίως στα 
δικαιώµατα και υποχρεώσεις που απορρέουν από την παρούσα σύμβαση για τους συμβαλλόμενους 
Γ8ΠΙΠΙΟ, Ερατὠ και Απόλλων, οι δε συμβληθείσες ξενοδοχειακές επιχειρήσεις συνεχίζουν να 


καταβάλλουν τα συμφωνηθέντα ποσά. 


3. Το Ξ.Ε.Ε. δηλώνει ότι θα καταβάλει κάθε δυνατή προσπάθεια, αναλαμβάνοντας κάθε απαιτούμενη 
προς τούτο πρωτοβουλία, αφ’ ενός για να ενημερώσει σχετικά µε την υπογραφή του παρόντος τις 
αντιπροσωπευτικές ξενοδοχειακές ενώσεις της χώρας και αφ’ ετέρου για να συστήσει προς το σύνολο 


των μελών του τη δυνατότητα προσχώρησης στους όρους του μνημονίου. 


4. Το παρὀν συντάχθηκε σε πέντε (5) πρωτότυπα και αφού αναγνώσθηκε, υπογράφηκε από τα µέρη, ως 


έπεται. 
ΤΑ ΣΥΜΒΑΛΛΟΜΕΝΑ ΜΕΡΗ 

